b'\n_START_ARTICLE_\nBerliinin\xe2\x80\x93Brandenburgin lentoasema\n_START_SECTION_\nHistoria\n_START_PARAGRAPH_\nLentoaseman rakennusty\xc3\xb6t alkoivat vuonna 2006. Avajaisia oli alun perin tarkoitus viett\xc3\xa4\xc3\xa4 lokakuussa 2011, mutta niit\xc3\xa4 siirrettiin viiv\xc3\xa4styneiden rakennust\xc3\xb6iden vuoksi kes\xc3\xa4kuulle 2012. Lentokentt\xc3\xa4yhti\xc3\xb6 ilmoitti toukokuussa 2012, ett\xc3\xa4 avajaiset siirtyv\xc3\xa4t j\xc3\xa4lleen. Syyksi kerrottiin puutteet terminaalirakennuksen paloturvallisuusj\xc3\xa4rjestelm\xc3\xa4ss\xc3\xa4. Berliinin pormestari Klaus Wowereit arvioi, ett\xc3\xa4 avajaiset pidet\xc3\xa4\xc3\xa4n maaliskuussa 2013. Elokuussa 2012 ilmoitettiin ett\xc3\xa4 kentt\xc3\xa4\xc3\xa4 ei saada k\xc3\xa4ytt\xc3\xb6\xc3\xb6n maaliskuussa 2013. Projektin tekninen johtaja sai potkut._NEWLINE_Lentokentt\xc3\xa4yhti\xc3\xb6 ilmoitti tammikuussa 2013 uusista viiv\xc3\xa4styksist\xc3\xa4 kent\xc3\xa4n k\xc3\xa4ytt\xc3\xb6\xc3\xb6notossa. Kaupungin pormestari Klaus Wowereit erosi lentokentt\xc3\xa4yhti\xc3\xb6n hallintoneuvoston johdosta. My\xc3\xb6s lentokentt\xc3\xa4yhti\xc3\xb6n johtaja erosi. Helmikuussa 2013 julkisuuteen vuoti luettelo lentokent\xc3\xa4n rakennusvirheist\xc3\xa4. Niit\xc3\xa4 on 20\xc2\xa0000. Eripura jatkui lentokent\xc3\xa4n y\xc3\xb6lentokiellosta.'